tartuNLP/wikipedia-smugri-20251201 huggingface dataset:
Kurši

Kurši (vanasti ka Jaunmuiža) on küla ("mazciems") Lätis Talsi piirkonnas Ģibuļi valla põhjaosas.
Küla asub merepinnast 53 meetri kõrgusel Stende jõe ääres. Kurši jääb valla keskusest Pastendest 1,5 kilomeetri kaugusele.
Küla on tekkinud endise Pastende mõisa Jaunmuiža karjamõisa ("Neuhof") ehk Mazpastende karjamõisa ("Klein-Postenden") keskuse juurde. Pärast maareformi asus seal Talsi peametskond, Teise maailmasõja järel Talsi metskond. Stende jõel asus varem vesiveski, mille juurde on rajatud Pastende vabaõhulava. Kurši ja Pastende vahel on Stende jõele rajatud mitmed kalatiigid.
Naumova

Naumova (ka Naumovo) on küla ("mazciems") Lätis Alūksne piirkonnas Pededze vallas. Naumova asub valla keskosas merepinnast 145 meetri kõrgusel. Küla jääb valla keskusest Pededzest 1, piirkonna keskusest Alūksnest 29 ja Riiast 231 km kaugusele.
Külast läheb läbi maantee P42.
Aastal 2015 oli külas 25 elanikku.
Orlīši

Orlīši (ka Orloši) on küla ("mazciems") Lätis Alūksne piirkonnas Pededze vallas. 
Orlīši asub valla põhjaosas merepinnast 152 meetri kõrgusel. Küla jääb valla keskusest Pededzest 5, jääb piirkonna keskusest Alūksnest 33 ja Riiast 235 km kaugusele. Seal asub Orlīši bussipeatus.
Külast läheb läbi maantee P42.
Aastal 2015 oli külas 12 elanikku.
Pļevna

Pļevna on küla ("mazciems") Lätis Alūksne piirkonnas Pededze vallas. 
Pļevna asub valla põhjaosas merepinnast 156 meetri kõrgusel. Küla jääb valla keskusest Pededzest 4, piirkonna keskusest Alūksnest 32 ja Riiast 234 km kaugusele. Seal asub Pļevna bussipeatus.
Külast läheb läbi maantee P42.
Aastal 2015 oli külas 32 elanikku.
Pļitka

Pļitka (ka Pleitaji) on endine küla ("skrajciems" ehk hajaküla) Lätis Alūksne piirkonnas Pededze vallas. Pļitka asus valla lõunaosas. Küla jäi valla keskusest Pededzest 8, piirkonna keskusest Alūksnest 31 ja Riiast 233 km kaugusele.
Küla aladelt läks läbi maantee P42.
Poļakova

Poļakova on küla ("mazciems") Lätis Alūksne piirkonnas Pededze vallas. Poļakova asub valla põhjaosas. Küla jääb valla keskusest Pededzest 5, piirkonna keskusest Alūksnest 33 ja Riiast 235 km kaugusele.
Külast läheb läbi maantee V394.
Ponkuļi

Ponkuļi on küla ("mazciems") Lätis Alūksne piirkonnas Pededze vallas. 
Ponkuļi asub valla lääneosas Pedetsi jõe kaldal. Küla jääb valla keskusest Pededzest 12, piirkonna keskusest Alūksnest 23 ja Riiast 224 km kaugusele. Ponkuļi bussipeatus jääb Lejaskrogsi külla.
Külast läheb läbi maantee V392.
Aastal 2015 oli külas 3 elanikku.
Harilik ebajasmiin

Harilik ebajasmiin ("Philadelphus coronarius") on hortensialiste sugukonda kuuluv taimeliik.
Eestis kasvatatakse taime ilupõõsana.
Kasvutingimused.
Harilikule ebajasmiinile sobivad nii kuivad kui ka niisked kasvukohad ja ta on mulla suhtes vähenõudlik. Ta vajab küllaltki palju valgust, paljuneb hästi vegetatiivselt ning on mõõdukalt külmakindel, kuid ei talu hästi tuulist kasvukohta. Ta saab hästi hakkama linnatingimustes. Küll aga tahab harilik ebajasmiin kaitset tugeva pärastlõunase päikese ja liigse kuumuse eest.
Kirjeldus.
Lehed on vastakad, munajaselliptilised, karedad, harvalt jämesaagja servaga. Alumiselt küljelt on leht roheline, roodude nurkades (või ka roodudel) karvad, pealt on leht tumeroheline ja paljas, (4–)5–10 cm pikad ja 2–5 cm laiad. Kasvab kuni 3 meetri kõrguseks.
Harilik ebajasmiin õitseb juunis. Õied on kreemikasvalged, tugeva hapukasmagusa lõhnaga, asetsevad püstistes 5–7-õielistes kobarates.
Ajalugu.
Kultuuristatult kasvatatakse harilikku ebajasmiini Eestis juba alates 16. sajandist. Eestis on ta üsna laialt levinud, kuna on vähenõudlik ja külmakindel ilutaim. Taim on pärit Lõuna-Euroopast.
Hooldamine.
Harilikku ebajasmiini on suhteliselt lihtne hooldada, kuna tal ei ole sageli probleeme kahjurite või haigustega ja suuremaid põõsaid on vaja kasta ainult põuaperioodidel. Soovituslik on põõsast iga aasta väetada ja pügada. Harilikku ebajasmiini istutatakse nii üksikpõõsastena kui ka gruppidena ja selleks, et ta rohkelt õitseks, on aeg-ajalt vaja teda pärast õitsemist üsna ulatuslikult tagasi lõigata. Rikkalik päikesevalgus tagab ebajasmiini rikkaliku õitsemise, kuigi ta saab hakkama ka nõrgemates valgustingimustes. Taim jätkab iga-aastast õitsemist, kuni põõsas püsib terve ja optimaalsetes kasvutingimustes.
Menestrel

Menestrel (prantsuse keeles "ménestrel", "ménétrier", inglise keeles "minstrel") oli kutseline laulja ja pillimees, ka rändlaulik või -muusik keskaegsel Prantsusmaal, Provence'is ja Inglismaal. Need võisid olla rändmuusikud, kes liikusid ühe isanda teenistusest teise, esitades enamasti kangelaslaule pilli saatel, või õukondades trubaduuridest sotsiaalselt alamal paiknevad kutselised muusikud, kes saatsid ja esitasid trubaduurilaule.
Eesti kirjanduses on menestrele samastatud ka mitmesuguseid etenduskunste valdavate rändartistidega žonglööridega, kuid teistes tekstides nimetatakse neid koos eri elukutsetena, nagu Adam Davie distihhonis 14. sajandi algusest:
"Merry it is in halle to hear the harpe, the Minstrelles synge, the Jogelours carpe"
14. ja 15. sajandil hakkasid menestrelid koonduma muusikute gildidesse – Pariisi menestrelide gild loodi 1341. aastal ja Inglismaal kutsus Edward IV 1469. aasta harta kokku kuninglike muusikute gildi.
Nimetus.
Sõna on tulnud ladinakeelsest sõnast "ministerialis" 'teeniv', samast tüvest kui ministeriaal ja ministrant.
Muusikuterõdu kannab mõnes keeles nimetust menestrelide järgi (portugali keeles "galeria de menestréis", inglise keeles "minstrels' gallery"). 
Tekstides.
Ühes 13. sajandi luuletuses kirjeldatakse menestreli kui kedagi, kes oskab hästi kõnelda ja sõnu riimida, tunneb lugu Troojast, oskab õuna noatipul tasakaalus hoida, žongleerida ning läbi rõngaste hüpata, peab oskama mängida mandoorat, harfi, fiidlit ja psalteeriumi, suudab dresseerida koeri ja ahve, valdab linnulaulu imiteerimist ning nukuteatri tegemise kunsti.
Rand-kesalill

Rand-kesalill ("Tripleurospermum maritimum") on korvõieliste sugukonda arvatud taimeliik.
Taime leidub Eestis paiguti ja vaid mererannal.
Harilik kesalill

Harilik kesalill ("Tripleurospermum perforatum") on korvõieliste sugukonda arvatud taimeliik.
Taim on Eestis sage.
Bieria keel

Bieria keel on Austroneesia hõimkonda Põhja ja Kesk-Vanuatu keelte rühma kuuluv keel, mida kõneldakse Vanuatus Epi saare lõunaosas. Kõnelejate arv oli 2006. aastal ligikaudu 70. Alla 20-aastaste seas häid keeleoskajaid ei ole.
11. ekspeditsioon

11. ekspeditsioon oli Rahvusvahelise Kosmosejaama 11. alaline meeskond.
Ekspeditsioon saabus koos ESA astronaudi Roberto Vittoriga jaama 16. aprillil 2005. Vittori viibis ISS-is kaheksa päeva ja lahkus jaamast koos 10. ekspeditsiooni meeskonnaga. Ekspeditsiooni meeskonda kuulusid NASA astronaut John L. Phillips ja Roskosmose kosmonaut Sergei Krikaljov, kes määrati jaama 11. komandöriks. 16. augustil sai komandör Krikaljovist kõige kauem kosmoses viibinud inimene: tema kosmoses viibimise kogukestus on 803 päeva 9 tundi ja 39 minutit. Rekord püsis kuni 2015. aastani, mil selle ületas Gennadi Padalka.
18. juunil jõudis jaama Vene mehitamata transpordilaev Progress, mis viis jaama üle kahe tonni varustust. 28. juulil põkkus jaamaga kosmosesüstik Discovery ja see oli esimene kord pärast Columbia katastroofi, kui kosmosesüstik külastas Rahvusvahelist Kosmosejaama. Discovery viis jaama uue güroskoobi ja 4,1 tonni varustust. Süstik lahkus jaamast 6. augustil. 10. septembril külastas jaama veel üks Progress, mis viis jaama 2,3 tonni varustust.
3. oktoobril 2005 jõudis jaama 12. ekspeditsioon koos kosmoseturist Gregory Olseniga. Oktoobris 2005 pidi ekspeditsiooniga liituma ESA astronaut Thomas Reiter, kuid kuna Space Shuttle'i missioon STS-121 lükkus edasi ja toimus alles 2006. aastal, sai Reiterist 13. ekspeditsiooni liige.
Ühtsuse ja Džihaadi Liikumine Lääne-Aafrikas

Ühtsuse ja Džihaadi Liikumine Lääne-Aafrikas (inglise keeles Movement for Oneness and Jihad in West Africa (lühendatult MOJWA), prantsuse keeles Mouvement pour l'unicité et le jihad en Afrique de l'Ouest (MUJAO), araabia keeles جماعة التوحيد والجهاد في غرب أفريقيا‎ "Jamāʿat at-tawḥīd wal-jihād fī gharb ʾafrīqqīyā") oli islamistlik terrorirühmitus, mis lõi lahku al-Qaeda kohalikust harust (AQIM) eesmärgiga laiendada džihaadi Lääne-Aafrikas. 
Rühmituse operatsioonid toimusid enamjaolt Lõuna-Alžeerias ja Põhja-Malis. Grupeering säilitas tihedad sidemed a-Qaedaga ning 2012. aastal kehtestas ÜRO Julgeolekunõukogu MOJWA-le sanktsioonid.
2013. aastal ühines rühmituse üks haru Mokhtar Belmokhtari juhitud Al-Mulathameen ning moodustati uus grupeering, Al-Mourabitoun.
Ilmar Arro

Ilmar Arro (27. märts 1942 Raikküla vald – 9. juuli 2021 Tallinn) oli eesti tehnikateadlane.
Haridus.
Lõpetas Kabala 7-a. Kooli 1956. aastal. Seejärel õppis Tallinna Polütehnikumis elektrotehnikat (tehnik-elektrik traatside ja raadiofitseerimise alal) 1956–1960; Bontš-Brujevitši nimelises Elektrotehnika Sideinstituudis raadioside ja levi erialal (raadioside insener) 1960–1965 ning aspirantuuris 1968–1970. 
Ilmar Arro on täiendanud end Eesti NSV Sideministeeriumi Arvutuskeskuses 1975; Eesti NSV TA Küberneetika Instituudis 1979; Eesti NSV TA Küberneetika Instituudi Arvutustehnika Erikonstrueerimisbüroos ja Taškendi Elektrotehnilises Sideinstituudis 1984; Tehnilise Füüsika Liiduametis (Berliin) 1996. 
Ta on tehnikateaduste kandidaat 1971 (Bontš-Brujevitši nimeline Elektrotehnika Sideinstituut); tehnikateaduste doktor 1992 (Moskva Lennundusinstituut); dotsent 1976; professor 1992. 
Töökäik.
Leningradi raadiokeskus N3, tehnik 1960–1961; Bontš-Brujevitši nimeline Elektrotehnika Sideinstituut, tehnik, insener 1962–1966, nooremteadur 1968–1970; 
Eesti Vabariiklik Raadiokeskus, insener 1966–1967. 
Tallinna Polütehnilises Instituudis 1967–1978: raadiotehnika kateedri assistent, vanemõpetaja 1967, 1971–1973, dotsent 1973–1985; elektroautomaatika teaduskonna prodekaan 1974–1978. 
Eesti NSV TA Küberneetika Instituudi Arvutustehnika Erikonstrueerimisbüroo projekti peakonstruktor 1985–1991; AS Ahero juhatuse esimees 1991. 
TTÜs: raadio- ja sidetehnika instituudi signaalitöötluse õppetooli juhataja 1992; direktor 1992–1996; signaalitöötluse professor 1992–2005; emeriitprofessor 2005–2021. , .
Teadustöö põhisuunad.
Ionosfäärifüüsika, raadiolainete levi, raadioluure ja raadiovastutegevus; radari- ja navigatsioonisüsteemid, allveeakustika, sonarsüsteemid, signaalide teooria ja signaalide töötlemise algoritmid, kodeerimine, signaaliprotsessorid, erisidetehnika, krüptograafia.
Ta on välja töötanud ja konstrueerinud ionosfääriradarite signaalide digitaaltöötluse algoritmid ja neid realiseerivad protsessorid, reaalsignaali kiired, Fourier’ teisenduste algoritmid ja neid realiseerivad protsessorid, alginfo liiasust kahandavad algoritmid ja neid realiseerivad kosmoselaeva MIR pardaprotsessorid, peidetud parameetritega seonduvad signaalid, nende optimaalsed ja adaptiivsed digitaaltöötluse algoritmid ning nende alusel realiseeritud aktiivsonarid merepõhja kaardistamiseks.
Avaldanud üle 130 teaduspublikatsiooni, sh 3 monograafiat, omab 6 autoritunnistust: Signaalide digitaaltöötlus (Tallinn, 1996), Sonartehnika (Tallinn, 1998), Statistilise raadiotehnika alused (Tallinn, 1975). 
Teaduskorralduslik tegevus.
Raadioelektroonika ühingu allorganisatsiooni esimees 1973–1975; Ameerika Matemaatikaühingu (American Mathematical Society) tegevliige 1988–…; Eesti Elektroonikaühingu tegevliige. 
Isiklikku.
Ilmar Arro oli poliitik Lembit Arro vend.
Aasta lind (Hispaania)

Hispaanias valitakse aasta linde alates 1988. aastast.
KF Shkëndija

KF Shkëndija on Põhja-Makedoonia jalgpalliklubi, mis tegutseb Tetovos. Shkëndija mängib riigi kõrgliigas Prva liga.
Klubi asutasid 1979. aastal Tetovos elavad albaanlased.
Shkëndija on tulnud Põhja-Makedoonia meistriks kolm korda ning seda hooaegadel 2010–11, 2017–18 ja 2018–19.
Alates hooajast 2011–12 on osaletud UEFA Meistrite Liiga ja Euroopa Liiga eelringides. Euroopa Liigas on kahel korral jõutud väljalangemisringi. Meistrite Liigas on parimaks tulemuseks kolmandasse ringi jõudmine hooajal 2018–19.
Klubi toetajad on tuntud nime "Ballistët" all, kes on saanud nime Teise maailmasõja ajal tegutsenud Albaania kommunismivastase liikumise Balli Kombëtari järgi.
Aasta lind (Ukraina)

Ukrainas valitakse aasta linde alates 1995. aastast.
Ukraina aasta linnud.
Parus cristatus
Leedsi Ülikool

Leedsi Ülikool (inglise keeles "University of Leeds") on ülikool Suurbritannias West Yorkshire'i linnkrahvkonnas Leedsis.
Ülikool asutati 1831 meditsiinikoolina. Aastast 1904 kannab nime Leedsi Ülikool.
Ülikoolis õpib üle 33 000 üliõpilase (2016).
Leicesteri Ülikool

Leicesteri ülikool (inglise keeles "University of Leicester") on ülikool Suurbritannias Leicesteris.
Ülikool asutati 1921.
Ülikoolis õpib üle 16 000 üliõpilase (2016).
FK Astana

FK Astana on Kasahstani jalgpalliklubi, mis tegutseb riigi pealinnas Nur-Sultanis. Klubi mängib riigi kõrgliigas Premer Lïgası.
Klubi asutati 2009. aastal, kui kaks Almatõs tegutsenud jalgpalliklubi liitusid. Enne seda tegutses riigi pealinnas Nur-Sultanis klubi FK Astana-1964, mis läks 2009. aastal pankrotti. Algselt oli 2009. aastal loodud klubi nimi Astana Lokomotiv. Praeguse nime sai klubi 2011. aastal.
Klubi on tulnud Kasahstani meistriks viiel korral. Lisaks on võidetud kolm Kasahstani karikat ja neli superkarikat. Hooajal osaleti 2015–2016 alagrupiturniiril, kus koguti neli viiki ja jäädi oma alagrupis viimaseks. Kolm korda on Astana jõudnud UEFA Euroopa Liiga alagrupiturniirile. Hooajal 2017–2018 jõuti Euroopa Liigas 32 parema sekka.
Astana suurim rivaal on FK Kairat.
Johannes Kepleri Linzi Ülikool

Johannes Kepleri Linzi ülikool (saksa keeles "Johannes Kepler Universität Linz") on ülikool Austrias Linzis.
Ülikool asutati 1966.
Ülikoolis õpib üle 18 000 üliõpilase (umbes 2016).
Temperatuuriskaala

Temperatuuriskaala on temperatuuri mõõtmise astmik. Temperatuuri mõõtmine põhineb mingil lihtsalt mõõdetaval füüsikalisel nähtusel, näiteks vedeliku ruumala või elektrijuhi takistuse muutumisel. 
Kasutusel on empiirilised skaalad ja absoluutsed skaalad.
Gavieze

Gavieze on küla ("vidējciems") Lätis Lõuna-Kuramaa piirkonnas, Gavieze valla halduskeskus. Küla asub merepinnast 34 meetri kõrgusel, Liepājast 21 kilomeetri kaugusel.
Gaviezet on esmamainitud 1253. aastal ("Gaveyssen" või "Geneisen"). Küla kuulus toona kuralaste Piemare muinasmaakonda. Hiljem rajati sinna Gavieze mõis. 1905. aastal põletati mõisa peahoone maha, hoone tehti korda 1936. aastal, mil sinna rajati kohalik kool. Ka kohalik kultuurimaja on rajatud endise mõisa tallihoonesse. Nõukogude perioodil oli küla kohaliku kolhoosi keskasulaks. 2021. aastani kuulus küla Grobiņa piirkonda.
Gaviezes on raamatukogu.
Külas kasvav saar ümbermõõduga 3,76 meetrit ja kõrgusega 20 meetrit on looduskaitse all. Gavieze Puuslikumäe linnamägi on muinsusmälestisena riikliku kaitse all.
2017. aastal oli külas 212 elanikku. 2018. aastal oli elanikke 209, 2019. aastal 212. 2020. aastal oli külas 210 elanikku.
Bārta vald

Bārta vald (läti keeles "Bārtas pagasts") on vald Lätis Lõuna-Kuramaa piirkonnas. Vald piirneb sama piirkonna Gavieze, Grobiņa, Dunika, Virga, Kalēti ja Otaņķi vallaga.
Valla pindala on 129 km². 2016. aasta seisuga elas seal 648 inimest. Valla keskus on Bārta küla, vallavanem on Ģirts Laugalis.
Ajalugu.
19. sajandi esimesel poolel olid praeguse valla alal Bārta (Gut "Oberbartau") ja Krūte (Gut "Kruhten") mõisade maad. Lisaks asusid selle aladel veel Krūte kirikumõis, Kalna karjamõis ja Spāre karjamõis ("Spahrenhof") Aastal 1935 oli Bārta valla pindala 113,2 km². Aastal 1945 moodustati vallas Bārta ja Ķiburi külanõukogu, aastal 1949 vald likvideeriti. Aastal 1954 liideti Bārta külanõukoguga likvideeritav Ķiburi külanõukogu, aastal 1962 aga likvideeritav Dunika külanõukogu. Aastal 1968 liideti kolhoosi Nākotne maad Sikšņi külanõukoguga. Aastal 1990 muudeti külanõukogu vallaks. Aastatel 2009–2021 kuulus vald Grobiņa piirkonda.
Kaitstavad objektid.
Kultuurimälestistest on riikliku kaitse all Bārta muinaskalmed, Krūte luteri kirik, selle kantsel ja altar. Kohaliku kaitse all on Franči kalmete keskaegne kalmistu, Meži muinaskalmed ehk Nõmmehauad ja Krogzemji keskaegne kalmistu.
Looduskaitse all on arvukalt nimetuid vallas kasvavaid põlispuid; suurem osa neist kasvab valla lõuna- ja edelapiiril voolava Bārta jõe kallastel. Valla põhjaossa jääb osaliselt Jahisoo hoiuala.
Asustus.
Aastal 2011 elas vallas 598 lätlast, 9 venelast, 2 valgevenelast, 3 ukrainlast, 1 poolakas ja 33 leedulast.
Valla külad:
Ülejäänud valla elanikud elasid külade koosseisu mitte kuuluvates taludes.
Bārta küla

Bārta on küla ("vidējciems") Lätis Lõuna-Kuramaa piirkonnas, Bārta valla halduskeskus. Küla asub merepinnast 24 meetri kõrgusel, piirkonna keskusest Grobiņast 25, Riiast 230 kilomeetri kaugusel.
Külas on lisaks vallavalitsusele veel põhikool, postkontor, rahvamaja, mille ruumides on ka raamatukogu, ja kultuurimaja. Seal asub ka koduloomuuseum. Külas on katoliku kirik.
Küla on kujunenud Bārta riigimõisa ("Oberbartau") keskuse juurde. Nõukogude perioodil oli küla kohaliku kolhoosi "Bārta" keskasulaks. Aastani 2021 kuulus küla Grobiņa piirkonda.
Looduskaitse all on külas kasvav saar ümbermõõduga 4.18 ja kõrgusega 12 meetrit.
Aastal 2005 oli külas 200 elanikku. Aastal 2017 oli elanikke 273, aastal 2019 aga 266. Aastal 2020 oli elanikke 262.
Dott

Dott (vene keeles "долговременная огневая точка", lühend "ДОТ") on militaarehitis, permanentne tulepesa, püsitulepunkt. Kuulipilduja või suurtükiga varustatud raudbetoonist või soomustarinditest püstitatud rajatis, harilikult kindlustusvööndi element.
Dzott

Dzott (vene keeles "деревоземляная огневая точка", lühend "ДЗОТ") on militaarehitislik puitmuld-tulepesa.
Torkel Jansson

Torkel Jansson (7. märts 1947 – 27. august 2018 Uppsala) oli rootsi ajaloolane, Uppsala Ülikooli üldajaloo professor ja Tartu Ülikooli audoktor.
Jansson kaitses doktoritöö Uppsala Ülikoolis 1982. aastal, töö käsitles vabatahtlike ühenduste ajalugu Rootsis. Hiljem uuris ta kodanikuühiskonna kujunemist Põhjamaades ja Baltikumis.
2007. aastal promoveeriti Jansson Tartu Ülikooli audoktoriks.
Jansson oli Gästrike-Hälsinge nationi liige ja selle inspektor aastatel 2001–2011.
Ivar Rüütli

Ivar Rüütli (sündinud 1967) on eesti tõlkija ja ajaloolane.
Rüütli lõpetas 1990. aastal Tartu Ülikooli ajaloo erialal.
Rüütli on üks Paslepa Rahvaülikooli eestvedajatest ja Rannarootsi muuseumis asuva eestirootslaste teaduslikule raamatukogule alusepanija.
Ta oli Noarootsi Gümnaasiumi esimene ajalooõpetaja.
Peamiselt tõlgib ta ajalooteemalisi teoseid rootsi keelest eesti keelde.
Kerjusmunk

Kerjusmunk (ladina keeles kasutatakse sõna "frater" 'vend', inglise keeles "friar") on munk, kes kuulub mõnda rooma-katoliku kerjusmungaordusse. Nagu kõikide ordude, nii ka kerjusmunkade kloostrirajatised ei kuulu kohaliku piiskopi jurisdiktsiooni. Kõige laiemalt tuntud kerjusmungad on need, kes kuuluvad vanimatesse ordudesse: dominiiklased, frantsisklased, augustiinlased ja karmeliidid.
Erisused.
Kerjusmunkade elukorraldus on vastavalt kerjusmungaordude põhimõtetele apostelliku elu väärtused vaesus, kasinus, alandlikkus ja teenimine. Kui kloostrimungad (näiteks benediktlased, tsistertslased) pühenduvad jumalateenimisele ja askeesile kloostriseinte vahel oma suletud kogukonnas, töötavad kerjusmungad palju ilmalike inimeste keskel ja elavad toetustest või heategevusest. Tõotuse andmisega pühenduvad kerjusmungad oma töös laiemale alale kui kloostrikogukond, näiteks maakonnale või provintsile, ja nad liiguvad vajadusel ühes asupaigast teise.
Ordud.
Katoliku kirikus jaotatakse kerjusordud järgmisel: neli suurt ordut, mis on ühtlasi neli vanimat, ja väiksemad ordud.
Suured ordud.
Suured ordud nimetati Lyoni II kirikukogul (1274):
Kerjusmungad Eestis.
Vana-Liivimaal oli 12 kerjusmungaordude kloostrirajatist, neist kuus tänase Eesti territooriumil. Dominiiklaste kloostrid olid Tallinnas, Tartus ja Narvas. Frantsisklaste kloostrid olid Tartus, Rakveres ja Viljandis. Karmeliidid ja augustiinlased-eremiidid Eestisse ei jõudnud.
Kaheteistkümnest kloostrist Vana-Liivimaal on tänapäeval on maa peal alles lisaks Tallinna Katariina kirikule Viljandi frantsiskaanide kirik ning Riia dominiiklaste kiriku pikihoone koos värava ja kahe ristikäigu võlvikuga.
Viljandi kirik säilis peale reformatsiooni, sest võeti kasutusele hävinud linnakiriku asemel. Riia kirik läks samuti kohe peale reformatsiooni protestantidele ning on järjepidevalt tegutsenud pühakojana.
Baiba Broka

Baiba Broka (sündinud 2. oktoobril 1975 Madonas) on Läti poliitik ja jurist, ta kuulub ühendusse Rahvuslik Liit "Kõik Läti eest!" – "Isamaale ja Vabadusele/LNNK". Ta oli aastal 2014 Läti justiitsminister Laimdota Straujuma esimeses valitsuses. Broka on alates 2013. aastast Riia linnavolikogu liige.
Ta lõpetas aastal 2000 Läti Ülikooli õigusteaduskonna õigusteaduse magistrina.
Ta on Läti Ülikooli rektori asetäitja, Läti Laskesuusatamise Föderatsiooni president ja Riia vabasadama nõukogu liige. Ta on ka Läti Olümpiakomitee täitevkomitee liige ja Rahvusvahelise Laskesuusatamise Liidu juriidilise komitee liige.
8. juulil 2019 pidas korruptsioonitõrjebüroo KNAB ta korruptsioonis kahtlustatuna kinni. Läti Ülikool tagandas ta seejärel ajutiselt ametist.
Berõslav

Berõslav on linn Ukrainas Hersoni oblastis. Linn on Berõslavi rajooni keskus. Linn asub Dnepri jõe paremkaldal.
Ajalugu.
Berõslav on üks vanemaid asustatud kohti Hersoni oblastis.
Märtsis 2022 okupeerisid linna Vene väed. 
11. novembril 2022 hõivasid linna Ukraina väed.
Kaitseehitis

Kaitseehitis on militaarehitis, välikindlustus, maastikule rajatud fortifikatsioonirajatis, mille otstarve on luua vägedele kaitselahingu pidamiseks vajalikud tingimused, vähendada võimalikke kaotusi ja raskendada vastase pealetungi..
Žonglöör (keskaeg)

Žonglöör oli keskajal rändav muusik ja meelelahutaja, kes valdas mitmesuguseid etenduskunste. Žonglöörid rändasid ringi kas üksinda või väiksemas seltskonnas ning teenisid elatist lauldes, trikke tehes ja musitseerides. 
Žonglööre peeti ühiskonna heidikuteks ja neil puudus kiriku õnnistus. 
Nad võisid ühineda ka rändmuusikute vennaskondadega, millest hiljem kujunesid muusikute gildid, kus oli võimalik omandada ka muusikaharidust.
Etümoloogia.
Sõna on jõudnud eesti keelde prantsuse sõna "jongleur" vahendusel ladina keelest, milles "joculator" (sõnast "iocus" 'ajaviide', 'nali') tähistas kutselist naljategijat ja meelelahutajat.
Tänapäeval.
Tänapäeval nimetatakse žonglööriks tsirkuses esemete manipuleerimise ja žongleerimisega esinevat osavus- ja tasakaalukunstnikku.
Hindu Rāj

Hindu Rāj on mäestik Aasias, mis territoriaalselt jääb Pakistani.
Mäestikku ääristab läänes ja põhjas Hindukuš ja idas Karakoram. Naabermäestikest on Hindu Rāj vähem tuntud, sest puuduvad üle 7000 meetri kõrgused mäed. 
Kõrgeim mäetipp on Koyo Zom (6872 m). Teisi tippe: Buni Zom (6542 m), Ghamubar Zom (6518 m), Gul Lasht Zom (6657 m) ja Falak Sher (5918 m).
Transhimaalaja

Transhimaalaja (inglise keeles "Transhimalaya") on mäestik Aasias, mis territoriaalselt jääb Tiibetisse Hiinas.
Mäestik kulgeb paralleelselt Himaalaja peaahelikuga umbes 1600 kilomeetri pikkuselt. Peamised mäeahelikud on läände jääv Gangdisê ja itta jääv Nyainqêntanglha mäeahelik. 
Transhimalaaja kõrgeim mäetipp on Nyainqêntanglha ahelikku kuuluv Nyainqêntanglha Feng (7162 m). 
Gangdisê ahelikus asub püha mäena tuntud Kangrinboqê (6638 m; varasema eestikeelse nimega Kailas), mis on alpinistidele suletud.
Eesti samblike süstemaatiline nimestik

Eesti samblike süstemaatiline nimestik annb siinjuures taksonoomilise ülevaate Eesti samblike flooras esinevaist samblikuperekondadest.
Nimestik.
Siin tähis § märgib, et selle perekonna liike Eestis pole.
Hõimkond "Ascomycota" – kottseened
Kuuluvus alamklassi ebaselge ("Ascomycetes incertae sedis")
Hõimkond "Basidiomycota" – kandseened
Süsteemiväline rühm
Vērmane aed

Vērmane aed (läti "Vērmanes dārzs", saksa "Wöhrmanns Garten") on vanim avalik aed Riia linnas Läti Vabariigis. Praegu on aia pindala umbkaudu 5 hektarit. Aia praegune nimi on lätikeelne mugandus aia algupärasest saksakeelsest nimest.
Wöhrmanni park.
Vērmane aed rajati algselt "Wöhrmanni pargina" 1814. aastal Liivimaa kindralkuberneri Filippo Paulucci algatusel kõigest mõni aasta pärast seda, kui Riia piiramise käigus Prantsusmaa sissetungi ajal Venemaale Riia eeslinnad maha põletati. Raha ja maa pargi rajamiseks andsid Preisimaa peakonsul Riias Johann Christoph Wöhrmann ja tema ema Anna Gertrud Wöhrmann (sündinud Abels, 1750–1827).
Wöhrmanni park avati pidulikult 8. juunil 1817. Park oli 0,8 hektarit suur, eksootiliste puude, roosiaia ja restoraniga. 1829. aastal püstitati parki graniitobelisk postuumse mälestusmärgina Anna Wöhrmannile. Mälestussammas võeti maha pärast teist maailmasõda ja taastati 2000. aastal.
1836. aastal avas Riia Keemikute ja Farmatseutide Selts mineraalveepoe pargi restoranis. Kui ruumid jäid kitsaks, laiendati ehitist Heinrich Scheeli projekti järgi 1863–1864 ja 1870–1871. 1869 paigutati parki päikesekell ja purskkaev.
Pargist saab aed.
1881. aastal laiendas Riia Linnaaedade ja -parkide direktor Georg Kuphaldt pargiala oluliselt, lisades seni ehitusmaaks mõeldud krunte, samuti lähedalasuva Õigeusu Seminariga piirneva ala. Äsja laiendatud aeda rajas Kuphaldt lillepeenrad ning istutas eksootilisi puid ja põõsaid, nagu näiteks Gleditschia triacanthos, Dimorphantus mandschuricus Maxim, Aesculus rubicunda Lois, harilik pöök, Fagus asplenifolia, Fagus folis atropurpureis, saarvaher, harilik robiinia, Magnolia obovata, harilik pukspuu, teravalehine iileks, Katavba rododendron, kiuline tääkliilia, harilik luuderohi.
Juuru Orelisuvi

Juuru Orelisuvi on Rapla maakonnas Rapla vallas Juuru asulas Juuru kirikus igal suvel toimuv orelimuusika kontserdisari. 
Esimene üritus toimus 2007. Üritust korraldab Kristel Aer.
Pärnu orelifestival

Pärnu orelifestival on Pärnu Eliisabeti kirikus igal aastal toimuv orelimuusika kontserdisari.
Festivali kunstiline juht on Ines Maidre.
2018. aastal toimus 16. Pärnu orelifestival.
Ruslan Stefantšuk

Ruslan Stefantšuk (ukraina keeles Руслан Олексійович Стефанчук; sündinud 29. oktoobril 1975 Ternopolis Ukraina NSV-s) on ukraina õigusteadlane ja poliitik.
Poliitikas.
Ta on alates 8. oktoobrist 2021 Ukraina Ülemraada esimees.
Kadri (koor)

Kadri on Harju maakonnas Kuusalus tegutsev naiskoor, mis on asutatud 1967. aastal. 
Koori dirigent on Edmar Tuul. Enne teda juhatas koori 20 aastat Krista Kukk.
Koor on osalenud üldlaulupidudel.
Seeniorlaul

Seeniorlaul on Eesti laulukonkurss, mis on mõeldud üle 50-aastastele harrastuslauljatele. Konkursi võitja selgitatakse välja Pärnus toimuvas finaalis.
Esimene konkurss toimus 2007. aastal rahvakultuuriseltsi Kirmas eestvedaja Ülle Jaegeri ideel.
2019. aastal toimus 13. Seeniorlaul.
Antonio Rukavina

Antonio Rukavina (sündinud 26. jaanuaril 1984 Belgradis) on Serbia jalgpallur, kes mängib paremkaitsjana Kasahstani kõrgliiga klubis Astana ja Serbia jalgpallikoondises.
Ta alustas klubikarjääri 2002. aastal Serbia klubis Bežanija. Klubikarjääri jooksul on ta mänginud veel Serbia suurklubis Partizan, Saksamaa klubides Dortmundi Borussia ja TSV 1860 München ning Hispaania kõrgliigas Valladolidi Reali ja Villarreali meeskonnas. 2018. aasta juulis liitus ta Astanaga.
Debüüdi Serbia jalgpallikoondises tegi Rukavina 2. juunil 2007 EM-i valikmängus Soome vastu. Ta on kuulunud Serbia koondisse 2010.. ja 2018. aasta maailmameistrivõistlustel.
Rúnar Már Sigurjónsson

Rúnar Már Sigurjónsson (sündinud 18. juunil 1990 Sauðárkrókuris) on Islandi jalgpallur, kes mängib poolkaitsjana Rumeenia kõrgliiga klubis CFR Cluj ja Islandi jalgpallikoondises.
Ta alustas klubikarjääri Islandi klubis Tindastóll. 2008. aastal liitus ta Islandi kõrgliiga klubiga HK. Aastatel 2010–2013 mängis ta Islandi kõrgliigas Valuri meeskonnas. Seejärel mängis ta aastatel 2013–2016 Rootsi kõrgliiga klubis Sundsvall. 2016. aasta suvel sõlmis ta lepingu Šveitsi kõrgliiga klubiga Grasshopper. 2018. aastal mängis ta Grasshopperist laenul St. Gallenis. Aastatel 2019–2020 mängis ta Kasahstani kõrgliiga klubis Astana, kellega tuli 2019. aastal Kasahstani meistriks. 2021. aasta veebruaris siirdus ta Clujsse ning tuli samal hooajal klubiga Rumeenia meistriks.
Islandi jalgpallikoondises tegi Sigurjónsson debüüdi 2012. aasta novembris sõprusmängus Andorra vastu ning lõi selles mängus ka koondisekarjääri esimese värava. Ta kuulus Islandi koondisse 2016. aasta Euroopa meistrivõistlustel.
Tooma I tuulepark

Tooma I tuulepark on tuulepark Eestis, mis asub Pärnu maakonnas Lääneranna vallas Esivere külas. Tuulepargi hõlmatava maa-ala suurus on umbes 37,7 hektarit.
Tooma tuulepark rajati tollase haldusjaotuse järgi Lääne maakonnas Hanila vallas Esivere külas 2009. aastal. See on Tooma tuulepargi I etapp, mis saavutas täisvõimsuse 2010. aasta veebruaris. Tooma tuulepargis on kaheksa 2 MW võimsusega Enercon E-82-tüüpi elektrituulikut, mis kuuluvad OÜ-le Nelja Energia.
Pargi koguvõimsus on 16 MW.
Elektrituulikute tootja on Saksa ettevõte Enercon GmbH. 344 tonni kaaluva tuuliku masti kõrgus on 78 meetrit, rootori läbimõõt 82 meetrit ning kavandatud eluiga 20 aastat.
Tooma tuulepargi esimese etapi koguinvesteering on 25,9 miljonit eurot, rajamist haldab projektiettevõte Hanila Tuulepargid OÜ.
Tooma tuulepargi aastatoodang
Gutapuulised

Gutapuulised ("Eucommiaceae") on katteseemnetaimede sugukond.
Mardjalised

Mardjalised ("Haemodoraceae") on katteseemnetaimede sugukond.
Raudlehelised

Raudlehelised ("Lomandroideae") on aspariliste sugukonda arvatud alamsugukond. Mõnedes süsteemides on selle alamsugukonna perekonnad arvatud eraldi sugukonda Lomandraceae.
Sügisene seanupp

Sügisene seanupp ("Leontodon autumnalis") on korvõieliste sugukonna seanupu perekonda kuuluv mitmeaastane rohttaim.
Taim on Eestis sage.
Püsik-põrsashein

Püsik-põrsashein ("Hypochaeris radicata") on korvõieliste sugukonda arvatud taimeliik.
Eestis on taime vaid Lõuna-Eestis ja seal paiguti.
Laiuv jumikas

Laiuv jumikas ("Centaurea diffusa") on korvõieliste sugukonda kuuluv taimeliik.
Taim on Eestis haruldane tulnukliik. Ta kasvab teeservadel ja raudteedel.
Reini jumikas

Reini jumikas ("Centaurea rhenana") on korvõieliste sugukonda kuuluv taimeliik.
Taim on Eestis haruldane tulnukliik.
Mägijumikas

Mägijumikas ("Centaurea montana") on korvõieliste sugukonda kuuluv taimeliik.
Taime kasvatatakse Eestis aia-ilutaimena. Harva võib taim metsistuda.
AIK Fotboll

AIK Fotboll on Rootsi jalgpalliklubi, mis tegutseb Stockholmis. Klubi mängib riigi kõrgliigas Allsvenskan.
Klubi on asutatud 15. veebruaril 1891 ja klubi jalgpalliosakond loodi viis aastat hiljem.
AIK on tulnud Rootsi meistriks 12 korda, millega on see riigi edukuselt neljas klubi. AIK on kõige enim hooaegu Rootsi kõrgliigas mänginud klubi. AIK on ainus Stockholmi klubi, mis on UEFA võistlustel jõudnud alagrupiturniirile. Hooajal 1996–97 jõuti UEFA karikavõitjate karikavõistluste veerandfinaali, hooajal 1999–2000 jõuti UEFA Meistrite Liiga alagrupiturniirile ja hooajal 2012–13 UEFA Euroopa Liiga alagrupiturniirile.
Mängijad.
Praegune koosseis.
"Seisuga 21. juuli 2025"
Harilik kirikakar

Harilik kirikakar ("Bellis perennis") on korvõieliste sugukonda kuuluv taimeliik. Rahvapäraste nimedega "margareeta" ja "jaanikakar".
Taim on Eestis tavaline ilutaim. Taim metsistub kergesti.
Margareeta

Margareeta on naisenimi.
2019. aasta seisuga oli see Eestis esinemissageduselt 3517. naisenimi. 1. jaanuari 2019 seisuga oli Eestis eesnimi 7 naisel.
Harilik kuuskhein

Harilik kuuskhein ("Hippuris vulgaris") on teeleheliste sugukonda arvatud taimeliik.
Taime leidub Eestis hajusalt.
FK Sarajevo

Fudbalski klub Sarajevo on Bosnia ja Hertsegoviina jalgpalliklubi, mis tegutseb riigi pealinnas Sarajevos. See mängib riigi kõrgliigas Premijer liga.
Sarajevo on tulnud Bosnia ja Hertsegoviina meistriks neli korda, viimati hooajal 2018–19. Hooaegadel 1966–67 ja 1984–85 tuldi Jugoslaavia meistriks. Euroopa sarjades on parimateks tulemusteks kuuteistkümne parima hulka jõudmine Euroopa karika hooajal 1967–68 ja UEFA karika hooajal 1982–83.
FK Sarajevo on riigi kõige populaarsem jalgpalliklubi. Klubi suurim rivaal on Sarajevo Željezničar.
Klubi kodustaadion Asim Ferhatović Hase staadion, mis on saanud nime klubi ühe kõige legendaarsema mängija Asim Ferhatovići järgi.
Harilik peet

Harilik peet ("Beta vulgaris") on rebasheinaliste sugukonda arvatud taimeliik.
Tuntud on hariliku peedi teisendid:
Harilik peet on Eestis tavaline kultuurtaim. Harva võib taim metsistuda.
F91 Dudelange

F91 Dudelange on Luksemburgi jalgpalliklubi, mis tegutseb Dudelange'is. Klubi mängib riigi kõrgliigas Nationaldivisioun.
Klubi loodi 1991. aastal klubide Alliance Dudelange, Stade Dudelange ja US Dudelange ühinemisel.
Dudelange on tulnud Luksemburgi meistriks 15 korda ja võitnud seitse korda Luksemburgi karika.
Hooajal 2018–2019 jõudis klubi UEFA Euroopa Liiga alagrupiturniirile, millega sai Dudelange Luksemburgi läbi aegade esimeseks klubi UEFA klubide sarja alagrupiturniiril.
Harilik öölill

Harilik öölill ("Hesperis matronalis") on ristõieliste sugukonda arvatud taimeliik.
Taime kasvatatakse Eestis dekoratiivtaimena. Taim metsistub kergesti.
Vavilovi lauk

Vavilovi lauk ("Allium vavilovii") on liilialiste sugukonda arvatud taimeliik.
Taime looduslik areaal on Türkmenistani lõunaosa ja Iraani põhjaosa.
Sofia CSKA

Sofia CSKA on Bulgaaria jalgpalliklubi, mis tegutseb riigi pealinnas Sofias. See mängib riigi kõrgliigas Parva Liga.
Klubi on asutatud 5. mail 1948, kuid klubi juurde ulatuvad 1923. aastal loodud armeeohvitseride klubini.
Sofia CSKA on riigi edukaim jalgpalliklubi, olles tulnud riigi meistriks 31 korda, viimati hooajal 2007–08. Lisaks on 21 korda võidetud Bulgaaria karikas. Sofia CSKA on Bulgaaria ainus klubi, mis on jõudnud UEFA klubide tähtsaima karikasarja poolfinaali (hooaegadel 1966–67 ja 1981–82). Hooajal 1988–89 jõuti UEFA karikavõitjate karikavõistluste poolfinaali.
Klubi suurim rivaal on Sofia Levski ning nende kahe klubi omavaheline mäng on tuntud Bulgaaria jalgpalli igavese derbina. 
Praegune koosseis.
"Seisuga 10. september 2021"
Allan McGregor

Allan James McGregor (sündinud 31. jaanuaril 1982 Edinburghis) on Šotimaa jalgpallur (väravavaht).
Ta alustas Šotimaa klubis Rangers profikarjääri 2001. aastal. Hooaegadel 2008–09, 2009–10 ja 2010–11 tuli ta Rangersiga Šotimaa meistriks. Hooajal 2004–05 mängis ta laenul Šotimaa esiliigaklubis St Johnstone ja hooajal 2005–06 Šotimaa kõrgliigasse kuuluvas Dunfermline Athleticus.
2012. aasta juulis sõlmis ta kaheaastase lepingu Türgi kõrgliigaklubiga Beşiktaş. Aasta hiljem suundus ta 1,5 miljoni naelsterlingi eest Inglismaa kõrgliigaklubisse Hull City. Seal mängis ta kokku neli hooaega, millest kaks hooaega Inglismaa kõrgliigas. . Hooajal 2016–17 mängis ta laenul Inglismaa esiliigaklubis Cardiff City.
2018. aasta mais naasis ta Rangers, kellega sõlmis kaheaastase lepingu. Rangersi jäi ta lõpuks kuni hooaja 2022/23 lõpuni. Hooajal 2020/21 tuli ta Rangersiga neljandat korda Šotimaa meistriks. 2021. aastal valiti McGregor Rangersi aasta mängijaks. 2023. aastal võeti ta Rangersi kuulsuste halli liikmeks.
Aastatel 2007–2018 mängis McGregor Šotimaa jalgpallikoondises kokku 42 mängu. 2011. aastal valiti McGregor hooaja parimaks Šotimaa koondisemängijaks.
12. ekspeditsioon

12. ekspeditsioon oli Rahvusvahelise Kosmosejaama 12. alaline meeskond.
Ekspeditsioon saabus jaama koos kosmoseturist Gregory Olseniga 3. oktoobril 2005. Ekspeditsiooni meeskonda kuulusid Roskosmose kosmonaut Valeri Tokarev ja NASA astronaut William McArthur, kellest sai jaama 12. komandör. Olsen lahkus jaamast koos 11. ekspeditsiooni meeskonnaga.
Ekspeditsiooni ajal valmistasid McArthur ja Tokarev jaama ette ehitustöödeks ja tegid teaduslikke katseid. Missiooni vältel väljusid meeskonnaliikmed kaks korda avakosmosesse, viibides seal kokku 11 tundi ja 5 minutit.
1. aprillil 2006 saabus jaama 13. ekspeditsioon ja Brasiilia esimene astronaut Marcos Pontes. Pontes viibis jaamas kaheksa päeva ja lahkus koos 12. ekspeditsiooni meeskonnaga.
Élisabeth Borne

Élisabeth Borne (sündinud 18. aprillil 1961 Pariisis) on Prantsusmaa poliitik, 16. maist 2022 kuni 9. jaanuarini 2024 Prantsusmaa peaminister. 
Ta oli läbi kogu Prantsusmaa ajaloo riigi teine naissoost peaminister. 
Ta on lõpetanud "École Polytechnique", "École nationale des ponts et chaussées" ja "Collège des ingénieurs". 
Ta oli 17. maist 2017 kuni 16. juuli 2019 Prantsusmaa transpordiminister, 16. juulist 2019 kuni 6. juulini 2020 Prantsusmaa keskkonnaminister ning 6. juulist 2020 kuni 16. maini 2022 Prantsusmaa tööminister.
Olrati keel

Olrati keel on Austroneesia hõimkonda Põhja ja Kesk-Vanuatu keelte rühma kuuluv keel, mida kõneldakse Vanuatus Gaua saarel. Olrati keel on hääbumas, 2012. aastal oli järel vaid kolm kõnelejat.
Keeles on 7 lühikest ja 7 pikka vokaalfoneemi.
Olrati keelt on kirja pandud kasutades järgmist tähestikku:
a aa e ee ē ēē g i ii j k l m m̄ n n̄ o oo ō ōō p q r s t u uu v w y
Tirana Partizani

Tirana Partizani on Albaania jalgpalliklubi, mis tegutseb riigi pealinnas Tiranas. See mängib riigi kõrgliigas Kategoria Superiore.
Klubi on asutatud 1946. aastal. Klubi on tulnud Albaania meistriks 16 korda, viimati hooajal 2018–19. Sellega on Partizani riigis edukuselt kolmas klubi. Lisaks on Partizani võitnud 15 korda Albaania karika. 1970. aastal võideti Balkani karikas, millega on Partizani riigi ainus klubi, mis on võitnud rahvusvahelise klubide võistluse.
Gliwice Piast

Gliwice Piast on Poola jalgpalliklubi, mis tegutseb Gliwices. See mängib riigi kõrgliigas Ekstraklasa.
Klubi on asutatud 1945. aastal. Klubi nimetus tuleneb Poola valitsejadünastia Piastide nimest.
Hooajal 2018–19 tuli Gliwice Piast esimest korda klubi ajaloos Poola meistriks.
Gliwice Piasti suurim rivaal on Zabrze Górnik.
Praegune koosseis.
"Seisuga 14. veebruar 2022"
Žongleerimine

Žongleerimine on esemete osavalt õhku pildumine ja nende lennult kinni püüdmine. Žongleerimisega tegelejat nimetatakse žonglööriks.
Ioánnina Ülikool

Ioannina ülikool (kreeka keeles Πανεπιστήμιο Ιωαννίνων (Panepistimio Ioanninon)) on ülikool Kreekas Ioánninas.
Kool asutati 1964 (filosoofiakool). Kool sai iseseisvaks alates 1970.
Ülikoolis õpib üle 25 000 üliõpilase.
Joseph Fourier' ülikool

Joseph Fourier' ülikool (prantsuse keeles "Université Joseph Fourier"; ka Grenoble'i I ülikool) oli ülikool Prantsusmaal Grenoble'is. Ülikool tegutses 1970-2015. Tänapäeval on see ülikool õppeasutuse Université Grenoble Alpes osa.
Koblenzi-Landau ülikool

Koblenzi-Landau ülikool (saksa keeles "Universität Koblenz-Landau") on ülikool Saksamaal Koblenzis ja Landaus.
Ülikool asutati 1990.
Ülikoolis õpib üle 16 000 üliõpilase.
Suur hümn Atonile

Suur hümn Atonile (ka Ehnatoni suur hümn) on Vana-Egiptuse hümn, mis on loodud 18. dünastia vaarao Ehnatoni ajal (valitses umbes 1351–1334 eKr) ja mis kuulub vaaraode ajastu tuntuimate ja kuulsaimate tekstide hulka. Selle autoriks peetakse vaarao Ehnatoni ennast, kes kehtestas Egiptuses Atoni kultuse (atonismi) ning keelas teiste jumalate kultuse.
Hümn on raiutud Amarnas Eje haukambrisse viiva lühikese koridori lääneseinale. See on seinal 13 tulbas. Hümn on tervikuna säilinud Urbain Bourianti 1883/1884 tehtud ärakirjana, kuid originaal hävis osaliselt 1890. aastal. Hümn avaldati trükis esmakordselt 1884. aastal.
Hümnis on rõhutatud ainujumal Atoni ülemvõimu ja loojarolli, Atoni rolli kogu inimkonna, nii egiptlaste kui võõrrahvaste loojana ning jumala transtsendentset loomust.
Peagi pärast hümni tõlke ilmumist märgati selle sarnasust Piibli Vana Testamendi 104. psalmiga. Mitmed teoloogid peavad osa 104. psalmist "Suure hümni Atonile" tõlkeks.
Eesti keeles on hümn ilmunud korduvalt, näiteks Philipp Vandenbergi raamatus "Nofretete" (lk 187-191, saksa keelest tõlkinud Jüri Selirand), Rosalie Davidi raamatus "Religioon ja maagia Vana-Egiptuses" (lk 333-336, inglise keelest tõlkinud Olavi Teppan) ja Jan Assmanni raamatus "Egiptlane Mooses. Mälestus Egiptusest lääne monoteismis" (lk 275-281, inglise keelest tõlkinud Kalle Hein).
Philip Glass on kasutanud hümni oma ooperis "Akhnaten".
Hümni tekst.
Eessõna.
N14-A30-&lt;-S34-G9-N27:N27-V28-D36:Z4-Aa15:N27-&gt;-&lt;-Aa15:D21:N35-I9:Aa15-H6-G43-N35:X1*Z4-Aa15-M17-X1:N35:N5-&gt;-S34-I10:X1:N17-V28-N5-V28-M17-X1:N35:N5-S34-G36-Z11-O23:V30
Kiidulaul Re-Harachtile, Kes Silmapiiril Hõiskab Valgusena, Kes On Päikeses, elagu ta alati ja igavesti, elav päike, "sed"-pidustusel (/igal pidustusel) suur
V7:N35:N35-X1:V10:Z1*V30-M17-X1:N35:N5-V30:N1-V30:N17:Z1*N21-V30:N35:O1*Z1-M17-X1:N35:N5-Aa15:N27-X1:O1-M17-X1:N35:N5-M23:X1-L2:X1-S34-Aa15:Aa11:X1-V30:N17:N17:N21*N21-&lt;-N5-F35-L1-N5*Z2:T21:N35-&gt;-G39*N5
kõige selle valitseja, mida päike ümbritseb, taeva valitseja, maa valitseja, Per-Iteni ja Achet-Iteni valitseja Ülem- ja Alam-Egiptuse valitseja näol, kes Maatist elab, kahe maa valitseja, Re On Täiuslik Ilmumisvormides, Re Ainuke, Re poeg,
S34-Aa15:Aa11:X1-V30:N28*Z2-&lt;-M17-X1:N35:N5-G25-Aa1:N35-&gt;-T1:Aa15-P6-D36:N5*Z1:I9-M23-N42:X1-N36:X1:I9-V30:X1-N17:N17:N21*N21-&lt;-X1:N35:N5-M17-F35-F35-F35-F35-F35-X1:Z4-M18-U33-B7-&gt;
 kes Maatist elab, kroonide valitseja, Keda Päikesejumal Teenib, kelle elu on pikk ja suure kuninganna näol, keda ta armastab, kahe maa valitsejanna, Päikesejumal On Täiuslik Ilus, Ilu On Tulnud,
S34:X1-S29-N35:D58*U33-M7-U33-M17-I10:X1:N17-V28-N5-V28 
 ta elagu, olgu terve ja noor alati ja igavesti.
Esimene laul.
I10:D46-I9-N28:D36-M17-M17-Y1:V31-F35-I9:D21-Aa15:N27-X1:O1-N35:X1-Q3*X1:N1-G40-M17-X1:N35:N5-S34-G1-M8-D36:Y1
 Ta ütleb: "Sinu tõus taeva silmapiirile on kaunis, oo elav Aton
Suan Mokkh

Wat Suan Mokkh Phalaram (tai keeles "วัดสวนโมกขพลาราม", "vabanemise aed") on budistlik klooster ehk vihaara Lõuna-Tais, Surat Thani provintsis, Chaiya ringkonnas.
Suan Mokkhi asutas 1932. aastal Buddhadasa Bhikkhu, järgides Tai metsatraditsiooni.
Suan Mokkh on üks tuntumaid ja austatumaid kloostreid Lõuna-Tais ja mujalgi. Paljude Tai kloostrite praegused juhid on seal viibinud Buddhadasa Bhikkhu õpilastena.
Retriidikeskused.
Suan Mokkhi kui peakloostriga on seotud Bangkokis asuv haruklooster "Buddhadasa Indapanno Archives (Suan Mokkh Bangkok)", peakloostrist paar km idas asuv retriidikeskus International Dharma Hermitage ja selle ümbruse eraklad ("Dhamma Mata" naistele ja "Don Kiem Dhamma Hermitage" meestele) ning Samui saarel asuv retriidikeskus Dipabhāvan Meditation Center..
Suan Mokkh International.
Peakloostrist paar kilomeetrit idas asuva retriidikeskuse Suan Mokkh International ehk International Dharma Hermitage, taipäraselt "Nanachat", asutas 1993. aastal Buddhadasa Bhikkhu eesmärgiga pakkuda välismaalastele võimalust õppida ja praktiseerida Buddha õpetust. Retriidikeskusse kuulub viis meditatsioonihalli, neli majutushoonet kuni 240 osavõtjale, söökla jm rajatisi, muuhulgas looduslikke kuumaveeallikaid.
Tänapäeval toimub seal igal kuul ingliskeelne kümnepäevane vaikimise retriit välismaalastele ja seitsmepäevane retriit tai inimestele. Lisaks neile võib toimuda veel mitmesuguseid üritusi.
Retriidikeskuse läheduses on kaks eraklat, "Dhamma Mata" nunnadele ja naistele ning "Don Kiem" munkadele ja meestele, kus on võimalik pikemalt peatuda ja süvenenult praktiseerida.
Dipabhāvan Meditation Center.
Samui saarel asuva Dipabhavani retriidikeskuse asutas 2004. aastal Ajahn Poh, praegune Suan Mokkhi kloostriülem. Selle eesmärk on pakkuda välismaalastele võimalust õppida ja praktiseerida Buddha õpetust.
Tänapäeval ajal toimub seal igal kuul kaks ingliskeelset seitsmepäevast vaikimisretriiti ja üks venekeelne. Lisaks neile toimub retriite ja muid üritusi tai inimestele.
Motor Sitš

Motor Sitš (ukraina keeles ВАТ «Мотор Січ») on õhusõidukite mootoreid valmistav ettevõte Ukrainas.
Alain Mabanckou

Alain Mabanckou (sündinud 24. veebruaril 1966 Pointe-Noire'is) on Kongo Vabariigi kirjanik, ajakirjanik ja luuletaja, ta kirjutab prantsuse keeles. Lisaks on ta kirjanduse professor California Ülikoolis Los Angeleses.
Ta sündis aastal 1966 Pointe-Noire'is, kus veetis ka lapsepõlve. Pointe-Noire'is lõpetas ta bakalaureusena Karl Marxi lütseumi. Seejärel õppis ta aastani 1988 õigusteadust Brazzaville'is Marien Ngouabi Ülikoolis. Aastatel 1989–1993 õppis ta õigusteadust Paris Dauphine Ülikoolis.
Tema raamatutest on eesti keeles ilmunud aastal 2019 Loomingu Raamatukogus "Katkine Klaas" (originaalis "Verre cassé", ilmunud aastal 2005 Pariisis).
Pino

Pino (24. juuni 1987 Amsterdam – 9. juuli 2019 Tallinna Loomaaed) oli isane šimpans, kes elas Tallinna Loomaaias.
Ta sündis aastal 1987 Amsterdami kuninglikus loomaaias Natura ARTIS Magistra. Tallinna Loomaaeda saabus ta 1994. aasta juunis ja elas loomaaia troopikamajas 25 aastat. Tema seltsilisteks olid šimpansid Betty ja Quincy.
Pino tervis halvenes pärast 2019. aasta jaanipäeva. Talle tehti Eesti Maaülikooli anestesioloogi ja oftalmoloogi ning Tartu Ülikooli Kliinikumi anestesioloogia- ja intensiivravi kliiniku anestesioloogi ja Põhja-Eesti Regionaalhaigla radioloog-onkoloogi poolt kompleksuuring, mille käigus Pinol diagnoositi raskekujuline südamepuudulikkus, mille tagajärjel oli tekkinud äge neeru- ja maksapuudulikkus. Pinot üritati stabiliseerida 17 tundi, kuid looma süda ei pidanud vastu ja ta suri 9. juulil kell 15.30.
Sandy Hook

Sandy Hook on Ameerika Ühendriikide New Jersey osariigis Monmouthi maakonnas asuv maasäär, mille pikkus on 9,7 km ja laius vastavalt 0,16–1,61 km. Maasäär moodustab Jersey rannaala põhjatipu.
Nime etümoloogia.
Uus-Madalmaade kolonistid nimetasid 17. sajandil piirkonda nimega Sant Hoek, mis inglispärastatult tähendab liivast maasäärt.
Ajalugu.
Sealne ajalooline Sandy Hooki majakas täitis New Yorgi sadamasse navigeerinud laevade juhatamisel ülitähtsat rolli.
Omandus.
Enamik Sandy Hookist kuulub Gateway National Recreation Area allüksusele ning seda haldab National Park Service.
Sandy Hooki tuletorn

Sandy Hooki tuletorn (inglise keeles "Sandy Hook Light" või "Sandy Hook Lighthouse") on tuletorn New Jersey osariigis Sandy Hooki maasäärel, vanim siiani toimiv majakas Ameerika Ühendriikides. Tuletorn ehitati 1764. aastal Isaac Conro projekti järgi, selle põhiliseks eesmärgiks jäi Atlandit ületavate laevade juhatamine New Yorgi sadamasse.
Diederichs

Diederichs oli Liivimaalt pärit aadlisuguvõsa.
Ajalugu.
Diederichsi suguvõsa päritolu ei ole teada. XVII sajandi keskpaigast on nende kohta teateid Liivimaal. 1683. aasta 26. juulil tõsteti vennad Erich Johann Diederichs (1649−pärast 1698) ja Adolf Israel Diederichs (suri pärast 1683) Rootsi aadliseisusse, kuid Rootsi rüütelkonda neid ei võetud; suguvõsa introdutseeriti rüütelkonda alles 1819. aastal.
Bātciems

Bātciems (ka Bādciems) on küla ("ciems") Lätis Saulkrasti piirkonnas Saulkrasti vallas. Küla asub valla lõunaosas maantee A1 ääres ja jääb piirkonna keskusest Saulkrastist 13,4 ja Riiast 38,5 km kaugusele.
Bātciems rajati suvilapiirkonnaga. Küla läbib Riia–Skulte raudtee, seal asub Lilaste bussipeatus. Bātciemsi lõunaosa asub Piejura maastikukaitsealal.
Jüri Lember

Jüri Lember (sündinud 24. jaanuaril 1964 Tallinnas) on Eesti kaugsõidukapten ja merendustegelane. 
1995–2002 oli ta Eesti Meremeeste Sõltumatu Ametiühingu (EMSA) juhatuse esimees, aastail 2008-2011 aseesimees ja alates 2011. aastast esimees. 
2000–2006 oli ta Eesti Mereakadeemia rektori kohusetäitja. 
Ta on dokumendi "Eesti merenduspoliitika 2012–2020" üks koostajaid.
Hooki tuletorn

Hooki tuletorn (iiri keeles "Teach Solais Rinn Duáin"; inglise keeles "Hook Lighthouse" või "Hook Head Lighthouse") on tuletorn Iirimaal Wexfordi krahvkonnas Hooki poolsaare tipus (Hook Headil). See on üks vanemaid tuletorne, olles maailma teine vanim tegutsev tuletorn. Tuletorni sisemine struktuur pärineb 12. sajandist.
Ķīšupe 1

Ķīšupe 1 (ka Ķīšupe-1) on küla ("ciems") Lätis Saulkrasti piirkonnas Saulkrasti vallas. Küla asub valla põhjaosas Ķīšupe jõe ääres ja jääb piirkonna keskusest Saulkrastist 3,4 ja Riiast 49,2 km kaugusele.
Ķīšupe 1 rajati suvilapiirkonnana. Sinna jääb Priedīte bussipeatus.
Eesti Meremeeste Sõltumatu Ametiühing

Eesti Meremeeste Sõltumatu Ametiühing (lühend EMSA) on Eestis merevaldkonnas töötavaid inimesi ühendav organisatsioon.
EMSA asutati 7. juunil 1995 Tallinnas. EMSA on 1940 loodud Eesti Meremeeste Kutseühingu tegevuse jätkaja Eestis.
EMSA eesmärkide seas on põhikirja järgi näiteks:
Rahvusvaheline Tuletorniadministratsioonide Liit

Rahvusvaheline Tuletorniadministratsioonide Liit (inglise "International Association of Marine Aids to Navigation and Lighthouse Authorities", lühend IALA) on rahvusvaheline mittetulunduslik organisatsioon, mis tegeleb ülemaailmse navigatsioonimärgistuse ühtlustamisega, et seeläbi oleks tagatud laevaliikluse ohutus, kiirus ja tõhusus. IALA-le on olulised ka keskkonnakaitseküsimused.
IALA peakorter asub Pariisis.